02016D1349 — SK — 01.12.2020 — 001.001

Tento text slúži výlučne ako dokumentačný nástroj a nemá žiadny právny účinok. Inštitúcie Únie nenesú nijakú zodpovednosť za jeho obsah. Autentické verzie príslušných aktov vrátane ich preambúl sú tie, ktoré boli uverejnené v Úradnom vestníku Európskej únie a ktoré sú dostupné na portáli EUR-Lex. Tieto úradné znenia sú priamo dostupné prostredníctvom odkazov v tomto dokumente

►B ROZHODNUTIE KOMISIE (EÚ) 2016/1349 z 5. augusta 2016, ktorým sa stanovujú ekologické kritériá udeľovania environmentálnej značky EÚ obuvi [oznámené pod číslom C(2016) 5028] (Text s významom pre EHP) (Ú. v. ES L 214 9.8.2016, s. 16)

Zmenené a doplnené:









▼B

ROZHODNUTIE KOMISIE (EÚ) 2016/1349

z 5. augusta 2016,

ktorým sa stanovujú ekologické kritériá udeľovania environmentálnej značky EÚ obuvi

[oznámené pod číslom C(2016) 5028]

(Text s významom pre EHP)







Článok 1

1. Skupina výrobkov „obuv“ obsahuje všetky výrobky, ktoré sú určené na ochranu alebo pokrytie nôh, s pripevnenou podošvou, ktorá prichádza do styku so zemou. Okrem výnimiek uvedených v odseku 3 patrí do rozsahu pôsobnosti obuv, na ktorú sa vzťahuje príloha II k smernici Európskeho parlamentu a Rady 94/11/ES ( 1 ), a ochranná obuv, na ktorú sa vzťahuje smernica Rady 89/686/EHS ( 2 ).

2. Obuv môže pozostávať z rôznych prírodných a/alebo syntetických materiálov v súlade so smernicou 94/11/ES.

3. Do tejto skupiny výrobkov nepatria tieto výrobky: a) obuv obsahujúca akékoľvek elektrické alebo elektronické prvky; b) obuv, ktorá je určená na zneškodnenie po jednom použití; c) ponožky s pripevnenou podošvou; d) hračkárska obuv.

Článok 2

Na účely tohto rozhodnutia sa uplatňujú tieto vymedzenia pojmov:

1. „zvršok topánky“ je horný štruktúrny prvok, ktorý je zložený z jedného alebo viacerých materiálov a ktorý je pripevnený k vonkajšej podošve topánky. Do pojmu zvršok topánky patrí podšívka a stielky;

2. „podšívka a stielka“ je podšívka zvršku topánky a výstelka, ktoré tvoria vnútrajšok obuvi;

3. „vonkajšia podošva“ je spodná časť obuvi, ktorá je pripevnená k zvršku topánky;

4. „zhotovenie obuvi“ je sled úkonov zameraných na spojenie zvršku topánky s vonkajšou podošvou obuvou s cieľom vytvoriť konečný výrobok. Súčasťou je aj balenie konečného výrobku;

5. „miesto zhotovenia obuvi“ je miesto, kde prebiehajú záverečné fázy výroby [od strihania materiálu alebo jeho tvarovania (pri výrobe vstrekovaným tvarovaním) až po balenie výrobku], ktoré sa týkajú licencovaného výrobku a ktoré zostávajú pod riadiacou kontrolou žiadateľa;

6. „prchavé organické zlúčeniny“ (VOC) sú organické zlúčeniny, ktoré majú pri teplote 293,15 K tlak pár 0,01 kPa alebo viac, alebo ktoré majú zodpovedajúcu prchavosť za konkrétnych podmienok použitia, ako sa stanovuje v norme EN 14602;

7. „látky s prirodzenou biologickou rozložiteľnosťou“, sú látky, ktoré vykazujú 70 % odbúranie rozpusteného organického uhlíka do 28 dní alebo 60 % teoretický maximálny úbytok kyslíka alebo produkciu oxidu uhličitého do 28 dní pri použití jednej z týchto metód: ISO 14593, OECD 302 A, ISO 9887, OECD 302 B, ISO 9888, OECD 302 C;

8. „ľahko biologicky rozložiteľné látky“ sú látky, ktoré vykazujú 70 % odbúranie rozpusteného organického uhlíka do 28 dní alebo 60 % teoretický maximálny úbytok kyslíka alebo produkciu oxidu uhličitého do 28 dní pri použití jednej z týchto metód: OECD 301 A, ISO 7827, OECD 301 B, ISO 9439, OECD 301 C, OECD 301 D, ISO 10708, OECD 301 E, OECD 301 F, ISO 9408.

Článok 3

Na to, aby sa výrobku mohla udeliť environmentálna značka EÚ podľa nariadenia Európskeho parlamentu a Rady (ES) č. 66/2010, musí patriť do skupiny výrobkov „obuv“ podľa vymedzenia v článku 1 tohto rozhodnutia a spĺňať ekologické kritériá a súvisiace požiadavky na posudzovanie a overovanie stanovené v prílohe k tomuto rozhodnutiu.

▼M1

Článok 4

Ekologické kritériá pre skupinu produktov „obuv“ a súvisiace požiadavky na posudzovanie a overovanie platia do 31. decembra 2025.

▼B

Článok 5

Na administratívne účely sa skupine výrobkov „obuv“ prideľuje číselný kód „017 “.

Článok 6

Rozhodnutie 2009/563/ES sa zrušuje.

Článok 7

1. Odchylne od článku 6 sa žiadosti o udelenie environmentálnej značky EÚ výrobkom patriacim do skupiny výrobkov „obuv“ predložené pred dátumom prijatia tohto rozhodnutia vyhodnocujú v súlade s podmienkami stanovenými v rozhodnutí 2009/563/ES.

2. Žiadosti o udelenie environmentálnej značky EÚ výrobkom patriacim do skupiny výrobkov „obuv“, ktoré sa predložia do dvoch mesiacov odo dňa prijatia tohto rozhodnutia, môžu vychádzať buď z kritérií stanovených v rozhodnutí 2009/563/ES alebo z kritérií stanovených v tomto rozhodnutí. Žiadosti sa vyhodnocujú v súlade s kritériami, z ktorých vychádzajú.

3. Licencie na environmentálnu značku EÚ udelené podľa kritérií stanovených v rozhodnutí 2009/563/ES možno používať počas 12 mesiacov odo dňa prijatia tohto rozhodnutia.

Článok 8

Toto rozhodnutie je určené členským štátom.









PRÍLOHA

KRITÉRIÁ UDEĽOVANIA ENVIRONMENTÁLNEJ ZNAČKY EÚ A POŽIADAVKY NA POSUDZOVANIE A OVEROVANIE

Kritériá na udeľovanie environmentálnej značky EÚ obuvi:

1. pôvod koží a kožiek, bavlny, dreva a korku a vláken z umelej celulózy;

2. zníženie spotreby vody a obmedzenie týkajúce sa činenia koží a kožiek;

3. emisie do vody z výroby usne, textílií a kaučuku;

4. prchavé organické zlúčeniny (VOC);

5. nebezpečné látky vo výrobku a v komponentoch obuvi;

6. zoznam obmedzovaných látok;

7. parametre zvyšujúce trvácnosť;

8. sociálna zodpovednosť podnikov so zreteľom na aspekty práce;

9. balenie;

10. informácie na obaloch.

Posudzovanie a overovanie: Podrobné požiadavky na posudzovanie a overovanie sa uvádzajú pre každé kritérium.

Ak sa od žiadateľa požaduje, aby predložil vyhlásenia, dokumentáciu, analýzy, protokoly o skúške alebo iný dôkazový materiál potvrdzujúci splnenie kritérií, tieto dokumenty môžu podľa potreby pochádzať od žiadateľa a/alebo od jeho dodávateľa (dodávateľov) a/alebo od ich dodávateľov.

Príslušné orgány prednostne uznávajú osvedčenia, ktoré vydávajú orgány akreditované podľa náležitej harmonizovanej normy pre skúšobné a kalibračné laboratóriá, a overenia, ktoré vykonali orgány akreditované v súlade s príslušnou harmonizovanou normou pre orgány vykonávajúce certifikáciu výrobkov, procesov a služieb.

V prípade potreby sa môžu použiť iné testovacie metódy, ako sú metódy uvedené pre každé kritérium, ak príslušný orgán posudzujúci žiadosť akceptuje ich rovnocennosť.

V prípade potreby si môžu príslušné orgány vyžiadať podpornú dokumentáciu a môžu vykonať nezávislé overovanie alebo prehliadky na mieste.

Konečný výrobok je jeden pár topánok. Požiadavky sa vzťahujú na obuv s veľkostným číslom: 42 francúzskeho systému číslovania pre mužskú obuv, 38 francúzskeho systému číslovania pre dámsku obuv, 40 francúzskeho systému číslovania pre unisexové modely, 32 francúzskeho systému číslovania pre detskú obuv (alebo najväčšia veľkosť v prípade veľkostí menších ako 32 francúzskeho systému číslovania) a 26 francúzskeho systému číslovania pre obuv pre deti do troch rokov.

Pokiaľ nie je osobitne uvedené, kritériá sa vzťahujú na konečný výrobok, ktorý tvoria zvršky topánky a vonkajšie podošvy vyrobené z homogénnych materiálov a výrobkov, ktoré predstavujú konečný výrobok.

Žiadateľ musí poskytnúť zoznam materiálov výrobku, v ktorom uvedie všetky homogénne materiály a zložky. Hmotnosť každého základného materiálu sa vyjadrí v gramoch a ako percentuálny podiel zvršku topánky a vonkajšej podošvy. Uvedie sa celková hmotnosť konečného výrobku.

Kritérium 6 sa vzťahuje na zoznam obmedzovaných látok, ktorý je uvedený v dodatku. Zoznam obsahuje rozsah obmedzení a príslušné overovacie metódy.

KRITÉRIÁ UDEĽOVANIA ENVIRONMENTÁLNEJ ZNAČKY EÚ

Kritérium 1 – Pôvod koží a kožiek, bavlny, dreva a korku, vláken z umelej celulózy a plastov

1.1. Požiadavky na kože a kožky

Na surové kože a kožky určené na použitie v konečnom výrobku sa vzťahujú obmedzenia stanovené v kritériách 1.1 a) a 1.1 b).

1.1 a) Kože a kožky

Kritérium 1.1 a) sa uplatňuje v prípade, ak je obsah usne vo zvršku topánky alebo vo vonkajšej podošve vyšší ako 10,0 % hmotnostného podielu každého komponentu.

Na výrobu usne, ktorá je určená na použitie v konečnom výrobku, sa môžu používať len surové kože a kožky zo zvierat chovaných na produkciu mlieka alebo mäsa.

Posudzovanie a overovanie: Žiadateľ poskytne vyhlásenie o súlade od výrobcu usne alebo od dodávateľa koží alebo kožiek. Vo vyhlásení sa uvedie, že výrobca usne vykonáva kontroly na overenie súladu v prípade použitých surovín a že surové kože a kožky určené na použitie v konečnom výrobku pochádzajú zo zvierat chovaných na produkciu mlieka alebo mäsa.

1.1 b) Zakázané kože a kožky

V konečnom výrobku sa nesmú použiť surové kože a kožky pochádzajúce z druhov, ktoré sú vyhynuté, vyhynuté vo voľnej prírode, kriticky ohrozené, ohrozené, zraniteľné a takmer ohrozené, podľa kategórií stanovených v červenom zozname ohrozených druhov Medzinárodnej únie na ochranu prírody (IUCN) ( 3 ).

Posudzovanie a overovanie: Žiadateľ poskytne vyhlásenie o súlade od výrobcu alebo dodávateľa usne. Vo vyhlásení sa určí zviera, z ktorého pochádza koža, a uvedie sa, že surové kože a kožky určené na použitie v konečnom výrobku nepochádzajú z druhov, ktoré sú vyhynuté, vyhynuté vo voľnej prírode, kriticky ohrozené, ohrozené, zraniteľné alebo takmer ohrozené podľa klasifikácie IUCN.

1.2. Bavlnené vlákna a ostatné prírodné celulózové vlákna zo semien

Kritérium 1.2 sa uplatňuje v prípade, ak je obsah bavlny vo zvršku topánky alebo vo vonkajšej podošve vyšší ako 10,0 % hmotnostného podielu každého komponentu.

Na bavlnu, ktorá obsahuje 70,0 % alebo viac hmotnostného podielu recyklovaného obsahu, sa nevzťahuje požiadavka kritéria 1.2.

Bavlnené vlákna a ostatné prírodné celulózové vlákna zo semien (ďalej len „bavlna“), ktoré nie sú recyklované vlákna, musia obsahovať minimálny obsah buď ekologicky pestovanej bavlny [pozri kritérium 1.2 a)], alebo bavlny pestovanej podľa zásad integrovanej ochrany proti škodcom [pozri kritérium 1.2 b)].

Textílie, ktorým bola udelená environmentálna značka EÚ na základe ekologických kritérií podľa rozhodnutia Komisie 2014/350/EÚ ( 4 ), sa považujú za textílie, ktoré spĺňajú kritérium 1.2.

Posudzovanie a overovanie: Podľa potreby buď žiadateľ, alebo dodávateľ materiálu poskytne vyhlásenie o súlade.

Ak sa používajú textílie s environmentálnou značkou EÚ, žiadateľ poskytne kópiu osvedčenia o environmentálnej značke EÚ, ktoré preukazuje, že značka bola udelená v súlade s rozhodnutím 2014/350/EÚ.

V prípade potreby musí byť recyklovaný obsah vysledovateľný až po opätovné spracovanie na surovinu. To sa overuje na základe certifikátov vysledovateľnosti, ktoré vydáva nezávislá tretia strana, alebo dokumentácie, ktorú poskytnú dodávatelia a spracovatelia suroviny.

1.2 a) Norma pre ekologicky pestovanú bavlnu

S výnimkou obuvi určenej pre deti do troch rokov musí byť aspoň 10 hmotnostných % nerecyklovaných bavlnených vláken použitých vo výrobku vypestovaných v súlade s požiadavkami stanovenými v nariadení Rady (ES) č. 834/2007 ( 5 ), v americkom národnom programe na podporu ekologickej produkcie (NOP) alebo s rovnocennými právnymi záväzkami stanovenými obchodnými partnermi EÚ. Obsah ekologicky pestovanej bavlny môže zahŕňať ekologicky pestovanú bavlnu aj prechodnú ekologicky pestovanú bavlnu.

Aspoň 95 hmotnostných % nerecyklovaných bavlnených vláken použitých v obuvi určenej pre deti do troch rokov musí tvoriť ekologicky pestovaná bavlna.

Ak sa má ekologicky pestovaná bavlna použiť v zmesi s bežnou bavlnou alebo bavlnou pestovanou podľa zásad integrovanej ochrany proti škodcom, táto bavlna musí pochádzať z odrôd, ktoré nie sú geneticky modifikované.

Vyhlásenia o tom, že výrobok obsahuje ekologicky pestovanú bavlnu, sa môžu uvádzať len vtedy, ak je obsah ekologicky pestovanej bavlny aspoň 95 %.

Posudzovanie a overovanie: Podľa vhodnosti buď žiadateľ, alebo dodávateľ materiálu poskytne vyhlásenie o súlade týkajúce sa ekologického obsahu výrobku podložené dôkazmi osvedčenými nezávislým kontrolným orgánom, ktorý potvrdzuje, že výrobok bol vyrobený v súlade s výrobnými a kontrolnými požiadavkami stanovenými v nariadení (ES) č. 834/2007, v americkom národnom programe na podporu ekologickej produkcie (NOP) alebo s požiadavkami stanovenými inými obchodnými partnermi. Overovanie sa vykonáva pre každú krajinu pôvodu.

Žiadateľ alebo dodávateľ materiálu (podľa vhodnosti) preukáže súlad s minimálnymi požiadavkami týkajúcimi sa obsahu ekologicky pestovanej bavlny na základe ročného objemu bavlny zakúpeného na výrobu konečného výrobku(-ov) a podľa jednotlivých sérií výrobkov. Je potrebné poskytnúť záznamy o finančných transakciách/alebo faktúry, ktoré slúžia ako dokumentácia o množstve zakúpenej certifikovanej bavlny.

V prípade bežnej bavlny alebo bavlny pestovanej podľa zásad integrovanej ochrany proti škodcom, ktoré sa používajú v zmesiach s ekologicky pestovanou bavlnou, sa ako dôkaz zhody danej odrody bavlny akceptuje skríningový test pre bežné genetické modifikácie.

1.2 b) Výroba bavlny pestovanej podľa zásad integrovanej ochrany proti škodcom a obmedzenie používania pesticídov

S výnimkou obuvi určenej pre deti mladšie ako tri roky musí byť najmenej 20 % hmotnostného podielu nerecyklovaných bavlnených vláken použitých vo výrobku vypestovaných podľa zásad integrovanej ochrany proti škodcom, ako sú vymedzené v programe integrovanej ochrany proti škodcom Organizácie OSN pre výživu a poľnohospodárstvo (FAO) alebo v systémoch integrovanej ochrany rastlín, ktoré zahŕňajú zásady integrovanej ochrany proti škodcom.

Aspoň 60 % nerecyklovaných bavlnených vláken použitých v obuvi určenej pre deti mladšie ako tri roky sa musí vypestovať podľa zásad integrovanej ochrany proti škodcom.

Bavlna pestovaná podľa zásad integrovanej ochrany proti škodcom určená na použitie v konečnom výrobku sa musí pestovať bez použitia ktorejkoľvek z uvedených látok: aldikarb, aldrín, kamfechlór (toxafén), kaptafol, chlórdan, 2,4,5-T, chlórdimeform, cypermetrín, DDT, dieldrín, dinoseb a jeho soli, endosulfán, endrín, heptachlór, hexachlórbenzén, hexachlórcyklohexán (úplné izoméry), metamidofos, paratión-metyl, monokrotofos, neonikotinoidy (klotianidín, imidakloprid, tiametoxám), paratión, pentachlórfenol.

Posudzovanie a overovanie: Podľa potreby buď žiadateľ, alebo dodávateľ materiálu poskytne vyhlásenie o súlade s kritériom 1.2 b) podložené dôkazmi, že aspoň 20 % hmotnostného podielu nerecyklovaných bavlnených vláken nachádzajúcich sa vo výrobku alebo 60 % hmotnostného podielu v prípade obuvi určenej pre deti mladšie ako tri roky vypestovali poľnohospodári, ktorí sa zapájajú do oficiálnych programov odbornej prípravy organizácie FAO alebo do vládnych programov integrovanej ochrany proti škodcom a integrovanej ochrany rastlín a/alebo sa podrobili auditu v rámci treťou stranou certifikovaných systémov integrovanej ochrany proti škodcom. Overovanie sa vykonáva buď raz ročne pre každú krajinu pôvodu, alebo na základe certifikácie všetkej bavlny pestovanej podľa zásad integrovanej ochrany proti škodcom zakúpených na výrobu výrobku.

Podľa potreby buď žiadateľ, alebo dodávateľ materiálu poskytne aj vyhlásenie, že pri pestovaní bavlny podľa zásad integrovanej ochrany proti škodcom neboli použité žiadne z látok uvedených v kritériu 1.2 b). Certifikačné systémy integrovanej ochrany proti škodcom, v rámci ktorých sa vylučuje používanie uvedených látok, sa akceptujú ako dôkaz o súlade.

1.3. Udržateľné zdroje dreva a korku

Kritérium 1.3 sa uplatňuje v prípade, ak je obsah dreva alebo korku vo zvršku topánky alebo vo vonkajšej podošve vyšší ako 10,0 % hmotnostného podielu každého komponentu.

Na drevo a korok sa vzťahujú certifikáty vysledovateľnosti vydané systémom certifikácie nezávislej tretej strany, ako sú organizácia Forest Stewardship Council (FSC) či Program na podporu systémov certifikácie lesov (Programme for the Endorsement of Forest Certification – PEFC), alebo rovnocenným systémom.

Žiadne primárne drevo a korok nesmie pochádzať z geneticky modifikovaných druhov, pričom sa na nevzťahujú platné certifikáty udržateľného obhospodarovania lesov a certifikáty vysledovateľnosti vydané systémom certifikácie nezávislej tretej strany, ako sú FSC či PEFC, alebo rovnocenným systémom.

V prípade, ak sa v rámci systému certifikácie pripúšťa miešanie materiálu s certifikáciou a bez certifikácie vo výrobku alebo v rámci série výrobkov, aspoň 70 % dreva alebo korku, podľa potreby, musí pochádzať z certifikovaného udržateľného primárneho materiálu a/alebo recyklovaného materiálu.

Necertifikovaný materiál musí prejsť overovacím systémom, čím sa zabezpečí, že materiál pochádza z legálnych zdrojov a spĺňa všetky ďalšie požiadavky systému certifikácie týkajúce sa necertifikovaného materiálu.

Certifikačné orgány vydávajúce certifikáty o udržateľnom obhospodarovaní lesov a/alebo o vysledovateľnosti musia byť akreditované alebo uznané v rámci daného systému certifikácie.

Posudzovanie a overovanie: Podľa potreby buď žiadateľ, alebo dodávateľ materiálu poskytne vyhlásenie o súlade podložené platným(-i), nezávisle potvrdeným(-i) certifikátom(-mi) vysledovateľnosti týkajúcimi sa všetkého dreva a korku, ktoré sa používajú vo výrobku alebo sérii výrobkov, pričom preukáže, že aspoň 70 % dreva alebo korku pochádza z lesov alebo oblastí obhospodarovaných v súlade so zásadami udržateľného obhospodarovania lesov a/alebo z recyklovaných zdrojov, ktoré spĺňajú požiadavky uvedené v príslušnom nezávislom systéme certifikácie vysledovateľnosti. FSC, PEFC alebo rovnocenné systémy sa akceptujú ako certifikácia nezávislou treťou stranou. Ak sa v danom systéme výslovne nepožaduje, aby všetky primárne suroviny pochádzali z iných ako geneticky modifikovaných druhov, je potrebné poskytnúť dodatočné dôkazy na preukázanie tejto skutočnosti.

Ak sa vo výrobku alebo sérii výrobkov nachádza necertifikovaný primárny materiál, musí sa poskytnúť dôkaz o tom, že obsah necertifikovaného primárneho materiálu nepresahuje 30 % a že sa naň vzťahuje overovací systém, čím sa zabezpečí, že materiál pochádza z legálnych zdrojov a spĺňa všetky ďalšie požiadavky systému certifikácie týkajúce sa necertifikovaného materiálu.

1.4. Vlákna z umelej celulózy (vrátane viskózových, modalových a lyocelových vláken)

Kritérium 1.4 sa uplatňuje v prípade, ak je obsah vláken z umelej celulózy vo zvršku topánky alebo vo vonkajšej podošve vyšší ako 10,0 % hmotnostného podielu každého komponentu.

Na vlákna z umelej celulózy, ktoré obsahujú 70,0 % alebo viac hmotnostného podielu recyklovaného obsahu, sa nevzťahuje požiadavka uvedená v kritériu 1.4.

Najmenej 25,0 % nerecyklovaných celulózových vláken musí byť vyrobených z dreva, ktoré bolo pestované podľa zásad udržateľného obhospodarovania lesov, ako ich stanovila organizácia OSN FAO. Zvyšný podiel nerecyklovaných celulózových vláken musí pochádzať z celulózy, ktorej zdrojom je zákonné lesné hospodárstvo a porasty.

Textilné výrobky, ktorým bola udelená environmentálna značka EÚ na základe ekologických kritérií podľa rozhodnutia 2014/350/EÚ, sa považujú za výrobky, ktoré spĺňajú kritérium 1.4.

Posudzovanie a overovanie: Podľa potreby buď žiadateľ, alebo dodávateľ materiálu poskytne vyhlásenie o súlade.

Ak sa používajú textilné výrobky s environmentálnou značkou EÚ, žiadateľ poskytne kópiu osvedčenia o environmentálnej značke EÚ, ktoré preukazuje, že značka bola udelená v súlade s rozhodnutím 2014/350/EÚ. V opačnom prípade žiadateľ získa od výrobcu (výrobcov) vlákna platné certifikáty vysledovateľnosti overené treťou stranou, ktoré preukazujú, že drevné vlákna pochádzajú z dreva, ktoré bolo pestované podľa zásad udržateľného obhospodarovania lesov, a/alebo že pochádzajú zo zákonných zdrojov. Ako nezávislé certifikačné systémy sa akceptujú FSC, PEFC alebo rovnocenné systémy.

Výrobca vlákna preukáže, že boli dodržané postupy v rámci systému náležitej starostlivosti, ako sa stanovuje v nariadení Európskeho parlamentu a Rady (EÚ) č. 995/2010 ( 6 ), s cieľom zabezpečiť, aby drevo bolo vyťažené v súlade so zákonom. Ako dôkaz zákonnosti zdroja sa akceptujú platné povolenia v rámci akčného plánu Európskej únie pre vynútiteľnosť práva, správu a obchod v lesnom hospodárstve (FLEGT) alebo v rámci Dohovoru OSN o medzinárodnom obchode s ohrozenými druhmi voľne žijúcich živočíchov a rastlín (CITES) a/alebo certifikáty tretej strany.

V prípade potreby musí byť recyklovaný obsah vysledovateľný až po opätovné spracovanie na surovinu. To sa overuje na základe certifikátov vysledovateľnosti, ktoré vydáva nezávislá tretia strana, alebo dokumentácie, ktorú poskytnú dodávatelia a spracovatelia suroviny.

1.5. Plasty

Plasty z PVC sa nesmú používať v žiadnej časti výrobku.

Posudzovanie a overovanie: Žiadateľ alebo dodávateľ materiálu (podľa vhodnosti) poskytne vyhlásenie o zhode.

Kritérium 2 – Zníženie spotreby vody a obmedzenie týkajúce sa činenia koží a kožiek

Na surové kože a kožky, ktoré sú určené na použitie v konečnom výrobku, sa vzťahujú obmedzenia týkajúce sa spotreby vody pri činení stanovené v kritériu 2.1.

Na useň, ktorá sa používa vo výrobkoch určených pre deti mladšie ako tri roky, sa vzťahujú obmedzenia týkajúce sa činenia chrómom, ako sa stanovuje v kritériu 2.2.

2.1. Spotreba vody

Toto kritérium sa uplatňuje v prípade, ak je obsah usne použitej vo zvršku topánky alebo vo vonkajšej podošve vyšší ako 10,0 % hmotnostného podielu každého komponentu.

Spotreba vody vyjadrená ako priemerný ročný objem spotrebovanej vody na tonu surovej kože a kožiek nesmie prekročiť maximálne hodnoty uvedené v tabuľke 1.







Tabuľka 1 Maximálna povolená spotreba vody pri činení Kože 28 m3/t Kožky 45 m3/t Useň vyčinená pomocou rastlinných činidiel 35 m3/t Bravčová koža 80 m3/t Ovčie kože 180 l/kožku

Posudzovanie a overovanie: Žiadateľ poskytne vyhlásenie o súlade podľa potreby buď od dodávateľa usne, alebo od výrobcu usne. Vo vyhlásení sa uvedie ročná spotreba vody na výrobu usne a súvisiaca spotreba vody na základe mesačných priemerných hodnôt za posledných dvanásť mesiacov pred podaním žiadosti podľa odmeraného množstva vypúšťaných odpadových vôd.

Ak výroba usne prebieha v rôznych geografických oblastiach, žiadateľ alebo dodávateľ polotovarov na báze usne poskytne dokumentáciu, v ktorej sa spresňuje množstvo vypustenej vody (v m3) podľa potreby buď na množstvo polotovarov na báze usne spracovaných v tonách t), alebo na počet kožiek z ovčej kože na základe mesačných priemerných hodnôt za posledných dvanásť mesiacov pred podaním žiadosti.

2.2. Obmedzenie týkajúce sa činenia koží a kožiek

Surové kože a kožky na použitie v podšívke a stielkach, podľa vymedzenia v článku 2 ods. 2, obuvi určenej pre deti mladšie ako tri roky sa musia spracúvať pomocou technológie, pri ktorej sa používajú činidlá neobsahujúce chróm.

Posudzovanie a overovanie: V prípade obuvi určenej pre deti mladšie ako tri roky žiadateľ predloží vyhlásenie o súlade podľa potreby buď od výrobcu usne, alebo od dodávateľa usne, ktoré bude obsahovať informácie, že useň použitá vo vnútorných častiach obuvi (podšívka alebo stielky) bola vyčinená bez použitia chrómových činidiel. Vo vyhlásení sa uvedie činidlo použité pri spracovaní surových koží a kožiek.

Kritérium 3 – Emisie do vody z výroby usne, textílií a kaučuku

Na textílie, useň a kaučuk, ktoré sú určené na použitie v konečnom výrobku, sa vzťahuje limit pre emisie do vody.

Toto kritérium sa uplatňuje vždy, keď sa použije buď useň, textílie, alebo kaučuk (podľa potreby) vo zvrškoch topánky alebo vo vonkajších podošvách a ich obsah je vyšší ako 10,0 % hmotnostného podielu každého komponentu.

3.1. Chemická spotreba kyslíka (ChSK) v odpadových vodách z garbiarní

Výška ChSK v odpadových vodách z garbiarní pri vypúšťaní do povrchových vôd po čistení (ktoré prebieha v areáli prevádzky alebo mimo nej) nesmie prekročiť hodnotu 200,0 mg/l.

Posudzovanie a overovanie: Podľa potreby buď žiadateľ, alebo dodávateľ materiálu poskytne vyhlásenie o súlade podložené podrobnou dokumentáciou a protokolmi o skúške podľa normy ISO 6060, ktoré preukazujú súlad s týmto kritériom na základe mesačných priemerov za obdobie šiestich mesiacov pred podaním žiadosti. Pomocou údajov sa musí preukázať súlad výrobnej prevádzky, alebo ak sa odpadová voda čistí mimo areálu, súlad prevádzkovateľa čistiarne odpadových vôd.

3.2. Chemická spotreba kyslíka (ChSK) v odpadových vodách z procesov povrchovej úpravy textílií

Výška ChSK v odpadovej vode vypúšťanej z procesov povrchovej úpravy textílií nesmie prekročiť hodnotu 20,0 g/kg spracovaných textílií.

Medzi procesy povrchovej úpravy patrí tepelné vytvrdzovanie, tepelné spájanie, poťahovanie a impregnovanie textílií. Táto požiadavka sa týka mokrých procesov používaných na povrchovú úpravu textilných tkanín. Požiadavka sa musí merať po prúde čistiarne odpadových vôd v areáli prevádzky alebo čistiarne komunálnych odpadových vôd, ktoré prijímajú odpadovú vodu z týchto prevádzok.

Textilné výrobky, ktorým bola udelená environmentálna značka EÚ na základe ekologických kritérií podľa rozhodnutia 2014/350/EÚ, sa považujú za výrobky, ktoré sú v súlade s kritériom 3.2.

Posudzovanie a overovanie: Podľa potreby buď žiadateľ, alebo dodávateľ materiálu poskytne vyhlásenie o súlade.

Ak sa používajú textilné výrobky s environmentálnou značkou EÚ, žiadateľ poskytne kópiu osvedčenia o environmentálnej značke EÚ, ktoré preukazuje, že značka bola udelená v súlade s rozhodnutím 2014/350/EÚ.

V opačnom prípade podľa potreby buď žiadateľ, alebo dodávateľ materiálu poskytne podrobnú dokumentáciu a protokoly o skúške podľa normy ISO 6060, ktoré preukazujú súlad s týmto kritériom na základe mesačných priemerov za obdobie šiestich mesiacov pred podaním žiadosti. Pomocou údajov sa musí preukázať súlad výrobnej prevádzky, alebo ak sa odpadová voda čistí mimo areálu, súlad prevádzkovateľa čistiarne odpadových vôd.

3.3. Chemická spotreba kyslíka (ChSK) v odpadových vodách zo spracovania prírodného a syntetického kaučuku

Výška ChSK v odpadových vodách zo spracovania prírodného alebo syntetického kaučuku pri vypúšťaní do povrchových vôd po čistení (ktoré prebieha v areáli prevádzky alebo mimo nej) nesmie prekročiť hodnotu 150,0 mg/l. Táto požiadavka sa týka mokrých procesov používaných na výrobu kaučuku.

Posudzovanie a overovanie: Podľa potreby buď žiadateľ, alebo dodávateľ materiálu poskytne vyhlásenie o súlade podložené podrobnou dokumentáciou a protokolmi o skúške podľa normy ISO 6060, ktoré preukazujú súlad s týmto kritériom na základe mesačných priemerov za obdobie šiestich mesiacov pred podaním žiadosti. Pomocou údajov sa musí preukázať súlad výrobnej prevádzky, alebo ak sa odpadová voda čistí mimo areálu, súlad prevádzkovateľa čistiarne odpadových vôd.

3.4. Chróm v odpadovej vode z garbiarne po čistení

Celková koncentrácia chrómu v odpadovej vode z garbiarne po čistení nesmie presiahnuť 1,0 mg/l, ako sa uvádza vo vykonávacom rozhodnutí Komisie 2013/84/EU ( 7 ).

Posudzovanie a overovanie: Podľa potreby buď žiadateľ, alebo dodávateľ materiálu poskytne vyhlásenie o súlade podložené protokolom o skúške, pri ktorej sa použila jedna z týchto testovacích metód: ISO 9174, EN 1233 alebo EN ISO 11885 pre chróm a ktorou sa preukáže súlad s týmto kritériom na základe mesačných priemerov za obdobie šiestich mesiacov pred podaním žiadosti. Žiadateľ poskytne vyhlásenie o súlade s najlepšou dostupnou technikou BAT č. 10 a podľa potreby buď s BAT č. 11, alebo BAT č. 12 podľa vykonávacieho rozhodnutia 2013/84/EÚ na zníženie obsahu chrómu vo vypúšťaných odpadových vodách.

Kritérium 4 – Prchavé organické zlúčeniny (VOC)

Pokiaľ nie je uvedené inak, celkové použitie prchavých organických zlúčenín (ďalej len „VOC“) v konečnej výrobe obuvi nesmie v priemere presiahnuť 18,0 g VOC na pár.

V prípade obuvi označovanej ako osobný ochranný prostriedok v súlade so smernicou Rady 89/686/EHS nesmie celkové použitie VOC v konečnej výrobe obuvi v priemere presiahnuť 20,0 g VOC na pár.

Posudzovanie a overovanie: Žiadateľ poskytne vyhlásenie o súlade podložené výpočtom celkového použitia VOC v konečnej výrobe obuvi v súlade s normou EN 14602. Výpočet musí byť podložený podľa potreby výsledkami skúšok a dokumentáciou (registrácia nákupu usní, lepidiel, materiálov na povrchovú úpravu a výrobu obuvi).

V náležitých prípadoch sa musí poskytnúť kópia osvedčenia vydaného certifikačným orgánom povereným podľa smernice 89/686/EHS, v ktorom sa preukazuje, že výrobok je označený ako osobný ochranný prostriedok.

Kritérium 5 – Nebezpečné látky vo výrobku a v komponentoch obuvi

V prípade látok, ktoré spĺňajú kritériá klasifikácie podľa článku 57 nariadenia Európskeho parlamentu a Rady (ES) č. 1907/2006 ( 8 ) ako látky vzbudzujúce veľmi veľké obavy (ďalej len „SVHC“), alebo látok alebo zmesí, ktoré spĺňajú kritériá klasifikácie, označovania a balenia podľa nariadenia Európskeho parlamentu a Rady (ES) č. 1272/2008 ( 9 ) v prípade kategórií nebezpečnosti uvedených v tabuľke 2, sa ich prítomnosť v konečnom výrobku a v akýchkoľvek homogénnych materiáloch alebo prvkoch, ktoré sa v nich nachádzajú, obmedzuje v súlade s kritériami 5.1 a 5.2.

Na účely tohto kritéria sú zoznam kandidátskych látok vzbudzujúcich veľmi veľké obavy (SVHC) a klasifikácie nebezpečnosti podľa CLP zoskupené v tabuľke 2 podľa ich nebezpečných vlastností.

Toto kritérium sa nevzťahuje na látky alebo zmesi, ktoré pri spracovaní zmenia svoje vlastnosti, čiže sa nevzťahuje na látky, ktoré prestanú byť biologicky dostupné alebo prejdú chemickou úpravou, takým spôsobom, že identifikovaná nebezpečnosť už viac neplatí. Patria sem chemické reakcie, pri ktorých došlo k úprave látok, ako napr. polymerizácia, pri ktorej monoméry alebo prísady vytvárajú kovalentné väzby.

Textilné výrobky, ktorým bola udelená environmentálna značka EÚ na základe ekologických kritérií podľa rozhodnutia 2014/350/EÚ, sa považujú za výrobky, ktoré spĺňajú kritérium 5.

Tabuľka 2

Skupiny obmedzovaných látok podľa nebezpečenstiev

1. skupina nebezpečenstiev – Látky vzbudzujúce veľmi veľké obavy (SVHC)

Nebezpečenstvá, na základe ktorých sa látka alebo zmes zaraďuje do 1. skupiny:

— Látky, ktoré sa nachádzajú na zozname kandidátskych látok vzbudzujúcich veľmi veľké obavy (SVHC) Európskej chemickej agentúry (ECHA) ( 10

— Látky karcinogénne, mutagénne alebo poškodzujúce reprodukciu (CMR) Kategória 1A alebo 1B: H340, H350, H350i, H360, H360F, H360D, H360FD, H360Fd, H360Df

2. skupina nebezpečenstiev – Klasifikácie nebezpečnosti podľa CLP

Nebezpečenstvá, na základe ktorých sa látka alebo zmes zaraďuje do 2. skupiny:

— Kategória 2 – látky CMR: H341, H351, H361f, H361d, H361fd, H362

— Kategória 1 – látky toxické pre vodné prostredie: H400, H410

— Kategórie 1 a 2 – látky s akútnou toxicitou: H300, H310, H330

— Kategória 1 – látky s aspiračnou toxicitou: H304

— Kategória 1 – látky s toxicitou pre špecifický cieľový orgán (STOT): H370, H372

— Kategória 1 – kožný senzibilizátor: H317

3. skupina nebezpečenstiev – Klasifikácie nebezpečnosti podľa CLP

Nebezpečenstvá, na základe ktorých sa látka alebo zmes považuje za látku patriacu do 3. skupiny:

— Kategórie 2, 3 a 4 – látky toxické pre vodné prostredie: H411, H412, H413

— Kategória 3 – látky s akútnou toxicitou: H301, H311, H331, EUH070

— Kategória 2 – STOT ( *1 ): H371, H373

5.1. Obmedzenie látok vzbudzujúcich veľmi veľké obavy

Konečný výrobok ani žiadne homogénne materiály alebo výrobky, z ktorých pozostáva, nesmú obsahovať látky, ktoré boli určené podľa postupu uvedeného v článku 59 ods. 1 nariadenia (ES) č. 1907/2006 a zaradené do zoznamu kandidátskych látok vzbudzujúcich veľmi veľké obavy, v koncentráciách vyšších ako 0,10 % hmotnostného podielu.

V prípade výskytu látok vzbudzujúcich veľmi veľké obavy, ktoré sa uvádzajú na zozname kandidátskych látok v konečnom výrobku alebo v akýchkoľvek homogénnych materiáloch alebo výrobkoch tvoriacich súčasť konečného výrobku, a to v koncentráciách vyšších ako 0,10 % hmotnostného podielu, sa pre tieto látky neudeľujú žiadne výnimky.

Kontrola sa zakladá na určení možnej prítomnosti takýchto látok vo výrobku.

Posudzovanie a overovanie: Žiadateľ poskytne vyhlásenie o súlade podložené v prípade potreby aj vyhláseniami od dodávateľa materiálu, pokiaľ ide o neprítomnosť látok SVHC v koncentráciách vyšších ako 0,10 % (hmotnostného podielu) v konečnom výrobku a v akýchkoľvek homogénnych materiáloch alebo výrobkoch, ktoré tvoria súčasť konečného výrobku. Vyhlásenia musia odkazovať na najnovšiu verziu zoznamu kandidátskych látok, ktorý zverejňuje Európska chemická agentúra (ECHA) ( 11 ).

Ak sa používajú textilné výrobky s environmentálnou značkou EÚ, žiadateľ poskytne kópiu osvedčenia o environmentálnej značke EÚ, ktoré preukazuje, že značka bola udelená v súlade s rozhodnutím 2014/350/EÚ.

5.2. Obmedzenie na základe klasifikácie látok a zmesí podľa CLP

S výnimkou podšívok a stielok podľa vymedzenia v článku 2 ods. 2 tejto smernice sa toto kritérium uplatňuje vtedy, keď je obsah akéhokoľvek homogénneho materiálu alebo výrobku vo zvrškoch topánok alebo vo vonkajších podošvách vyšší ako 3,0 % (hmotnostného podielu) každého komponentu. V prípade podšívok a stielok sa na každý homogénny materiál alebo výrobok, ktoré sa použijú na podšívku a stielky, vzťahuje obmedzenie uvedené v ďalšom odseku.

Žiadne homogénne materiály alebo výrobky, ktoré tvoria súčasť konečného výrobku, nesmú obsahovať látky a zmesi, ktoré patria do skupín uvedených v tabuľke 3 a ktoré spĺňajú kritériá klasifikácie na označenie nebezpečnosti podľa nariadenia CLP podľa tabuľky 2, v koncentráciách vyšších ako 0,10 % (hmotnostného podielu).

Tabuľka 3

Skupiny látok a zmesí, na ktoré sa vzťahuje kritérium 5.2

— účinné látky prítomné v biocídnych výrobkoch,

— farbivá (vrátane tlačiarenských farieb, pigmentov a lakov),

— pomocné nosiče, vyrovnávacie činidlá, hnacie plyny a disperzné činidlá, povrchovo aktívne látky,

— likrovacie činidlá,

— rozpúšťadlá,

— potlačové zahusťovadlá, spojivá, stabilizátory a zmäkčovadlá,

— spomaľovače horenia,

— mutagény tvoriace priečne väzby, lepidlá,

— odpudzovače vody, nečistôt a škvŕn.

Používanie niektorých látok a zmesí uvedených v tabuľke 3 je vyňaté z požiadavky týkajúcej sa kritéria 5.2 za podmienok stanovených v tabuľke 4.







Tabuľka 4 Podmienky udelenia výnimky, ktoré sa vzťahujú na používanie funkčných látok a zmesí Látky a zmesi Rozsah výnimky Podmienky udelenia výnimky Uplatnenie na obuv Nikel H317, H351, H372 Nikel sa môže nachádzať len v nehrdzavejúcej oceli. Miera uvoľňovania niklu z nehrdzavejúcej ocele sa musí rovnať alebo byť nižšia ako 0,5 μg/cm2/týždeň, ako sa uvádza v kritériu 6 (zoznam obmedzovaných látok). Oceľové tužinky a doplnky obuvi Farbivá na farbenie a nepigmentovú potlač H301, H311, H331, H317 Vo farbiarňach a v tlačiarňach sa musia používať bezprašné farbivá alebo automatické dávkovanie a výdaj farbív na minimalizáciu expozície pracovníkov. Farbivá Farbivá na farbenie a nepigmentovú potlač H411, H412, H413 Postupy farbenia využívajúce reaktívne, priame, kypové alebo sírne farbivá s uvedenými klasifikáciami musia spĺňať aspoň jednu z týchto podmienok: 1. používanie farbív s vysokou afinitou; 2. dosiahnutie miery odmietnutia nižšej ako 3,0 %; 3. používanie nástrojov na porovnávanie farieb; 4. zavedenie štandardných prevádzkových postupov pre proces farbenia; 5. využitie odstraňovania farieb na účely čistenia odpadovej vody. Používanie farbenia v roztoku a/alebo digitálnej potlače nepodlieha týmto podmienkam. Farbivá Odpudzovače vody, špiny a škvŕn H413 Odpudzovač a jeho produkty rozkladu musia byť ľahko biologicky rozložiteľné látky alebo látky s prirodzenou biologickou rozložiteľnosťou a látky, ktoré nie sú bioakumulatívne, vo vodnom prostredí vrátane vodného sedimentu. Odpudzovanie vody Zostávajúce pomocné látky nachádzajúce sa v akýchkoľvek homogénnych materiáloch alebo výrobkoch, ktoré tvoria súčasť konečného výrobku Pomocnými látkami sú: nosiče, vyrovnávacie činidlá, disperzné činidlá, povrchovo aktívne látky, zahusťovadlá, spojivá H301, H311, H331, H371, H373, H317 (1B), H411, H412, H413, EUH070 Receptúry sa musia pripravovať pomocou automatických dávkovacích systémov a procesy musia spĺňať štandardné pracovné postupy. Koncentrácia látok klasifikovaných ako H311, H331, H317 (1B) nesmie byť vyššia ako 1,0 % hmotnostného podielu, a to v každom homogénnom materiáli alebo výrobku, ktorý je súčasťou konečného výrobku. Pomocné látky

Posudzovanie a overovanie: Žiadateľ poskytne vyhlásenie o súlade s kritériom 5.2 podložené v prípade potreby vyhláseniami dodávateľa (dodávateľov) materiálu. Vyhlásenie sa musí podložiť zoznamom látok a/alebo látok v zmesiach uvedených v tabuľke 3, ktoré sa nachádzajú v akomkoľvek homogénnom materiáli alebo výrobku, ktoré tvoria súčasť konečného výrobku, a informáciami o tom, či boli alebo neboli klasifikované ako nebezpečné.

Tieto informácie sa poskytujú v prípade každej látky alebo zmesi na podporu vyhlásení o jej klasifikovaní prípadne neklasifikovaní látky ako nebezpečnej látky/zmesi:

— číslo CAS látky, EC číslo látky alebo číslo látky v zozname (ak je k dispozícii pre zmesi),

— fyzikálne skupenstvo a stav, v akých sa látka alebo zmes používa,

— harmonizované klasifikácie nebezpečnosti podľa CLP,

— položky samoklasifikácie v databáze registrovaných látok REACH agentúry ECHA, ak harmonizovaná klasifikácia nie je k dispozícii ( 12 ),

— klasifikácie zmesí podľa kritérií stanovených v nariadení CLP.

Pri posudzovaní majú samoklasifikačné položky v databáze registrovaných látok REACH prednosť pred položkami zo spoločného predkladania.

Ak je pri klasifikácii podľa databázy registrovaných látok REACH uvedený záznam „chýbajúce údaje“ alebo „nejednoznačné údaje“ alebo ak látka ešte nebola registrovaná podľa nariadenia REACH, musia sa poskytnúť toxikologické údaje, ktoré spĺňajú požiadavky uvedené v prílohe VII k nariadeniu (ES) č. 1907/2006 a ktoré sú dostatočné na podporu presvedčivej samoklasifikácie v súlade s prílohou k nariadeniu (ES) č. 1272/2008 a s podpornými usmerneniami agentúry ECHA. V prípade položiek v databáze so záznamom „chýbajúce údaje“ alebo „nejednoznačné údaje“ sa musia overiť záznamy samoklasifikácie, pričom sa akceptujú tieto zdroje informácií:

— toxikologické štúdie a posúdenia nebezpečnosti vypracované partnerskými regulačnými agentúrami ECHA ( 13 ), regulačnými orgánmi členských štátov alebo medzivládnymi orgánmi,

— karta bezpečnostných údajov, ktorá je riadne vyplnená v súlade s prílohou II k nariadeniu (ES) č. 1907/2006,

— zdokumentovaný odborný posudok, ktorý poskytol profesionálny toxikológ. Tento posudok musí byť založený na preskúmaní vedeckej literatúry a existujúcich skúšobných údajov, ktoré sú v prípade potreby podložené výsledkami nových testovaní vykonaných v nezávislých laboratóriách pomocou metód uznaných agentúrou ECHA,

— atestácia, v prípade potreby vychádzajúca z odborného posudku, ktorú vydal akreditovaný orgán posudzovania zhody, ktorý vykonáva posúdenia nebezpečnosti podľa globálneho harmonizovaného systému klasifikácie a označovania chemických látok alebo podľa systému klasifikácie nebezpečnosti podľa nariadenia CLP.

Informácie o nebezpečných vlastnostiach látok alebo zmesí možno v súlade s prílohou XI k nariadeniu (ES) č. 1907/2006 vytvoriť aj inak než testovaním, napríklad prostredníctvom využitia alternatívnych metód, ako sú metódy in vitro, modelov kvantitatívneho vzťahu štruktúry a aktivity alebo pomocou kvantitatívnych modelov vzťahov medzi štruktúrou a aktivitou alebo pomocou zoskupovania látok a použitia prevzatých údajov (tzv. read-across).

V prípade látok a zmesí uvedených v tabuľke 4, ktorým bola udelená výnimka, žiadateľ poskytne dôkaz, že boli splnené všetky podmienky udelenia výnimky.

Ak sa používajú textilné výrobky s environmentálnou značkou EÚ, žiadateľ poskytne kópiu osvedčenia o environmentálnej značke EÚ, ktoré preukazuje, že značka bola udelená v súlade s rozhodnutím 2014/350/EÚ.

Kritérium 6 – Zoznam obmedzovaných látok

Toto kritérium sa uplatňuje v prípade, ak je podiel homogénneho materiálu alebo výrobku vo zvršku topánky alebo vo vonkajšej podošve vyšší ako 3,0 % hmotnostného podielu každého komponentu.

Konečný výrobok, homogénne materiály alebo výrobky, ktoré tvoria súčasť konečného výrobku, alebo prípadne použité výrobné postupy nesmú obsahovať látky uvedené v zozname obmedzovaných látok. Platnosť, rozsah obmedzení a požiadavky na overovanie a testovanie pre každú látku alebo skupinu látok sa uvádzajú v zozname obmedzovaných látok. Zoznam obmedzovaných látok je uvedený v dodatku k tomuto rozhodnutiu.

Žiadateľ informuje o zozname obmedzovaných látok všetkých dodávateľov materiálov alebo výrobkov, ktoré sa použijú ako komponenty výrobku s environmentálnou značkou EÚ.

Textilné výrobky, ktorým bola udelená environmentálna značka EÚ na základe ekologických kritérií podľa rozhodnutia 2014/350/EÚ, sa považujú za výrobky, ktoré spĺňajú kritérium 6.

Posudzovanie a overovanie: Podľa potreby žiadateľ a dodávateľ (dodávatelia) jeho materiálov poskytnú vyhlásenie o súlade so zoznamom obmedzovaných látok podložené dôkazmi týkajúcimi sa látok a zmesí používaných na výrobu konečného výrobku alebo jeho materiálov. Overovanie sa vykonáva pre každú príslušnú požiadavku uvedenú v zozname obmedzovaných látok, čo môže zahŕňať:

— vyhlásenia získané od subjektov zodpovedných za súvisiace fázy výroby,

— vyhlásenia od dodávateľov chemikálií alebo

— výsledky skúšok z laboratórnych analýz vzoriek konečného výrobku.

Karty bezpečnostných údajov (KBÚ) sa v prípade potreby musia vypracovať podľa pokynov v oddieloch 10, 11 a 12 prílohy II k nariadeniu (ES) č. 1907/2006 (Požiadavky na zostavenie kariet bezpečnostných údajov). V prípade neúplných kariet bezpečnostných údajov sa budú musieť poskytnúť doplnkové vyhlásenia od dodávateľov chemikálií.

Ak je potrebné predložiť laboratórnu analýzu konečného výrobku, táto analýza sa musí vykonať na konkrétnej sérii výrobkov a musí byť založená na náhodnom výbere vzoriek. Ak sa vyžadujú, budú sa vykonávať raz ročne počas platnosti povolenia s cieľom preukázať pokračujúci súlad s kritériom týkajúcim sa zoznamu obmedzovaných látok a výsledky sa potom oznámia zodpovednému príslušnému orgánu.

Údaje z testov získané na účely preukázania súladu so zoznamom obmedzovaných látok v danom odvetví a ďalšími systémami certifikácie obuvi sa akceptujú v prípade, ak sú testovacie metódy rovnocenné.

Ak sa používajú textilné výrobky s environmentálnou značkou EÚ, žiadateľ poskytne kópiu osvedčenia o environmentálnej značke EÚ, ktoré preukazuje, že značka bola udelená v súlade s rozhodnutím 2014/350/EÚ.

Kritérium 7 – Parametre zvyšujúce trvácnosť

Pracovná a bezpečnostná obuv musí niesť označenie CE a musí spĺňať požiadavky na trvácnosť uvedené v smernici 89/686/EHS. Každá iná obuv musí spĺňať požiadavky uvedené v tabuľke 5.







Tabuľka 5 Parametre trvácnosti Parameter/štandardná testovacia metóda Bežná športová obuv Detská obuv Rekreačná obuv Pánska vychádzková obuv Zimná obuv Dámska vychádzková obuv Módna obuv Obuv pre malé deti Domáca obuv Odolnosť materiálu zvrškov proti ohýbaniu: (po 1 000 cykloch bez viditeľného poškodenia)/EN 13512 za sucha = 100 za mokra = 20 za sucha = 100 za mokra = 20 za sucha = 80 za mokra = 20 za sucha = 80 za mokra = 20 za sucha = 100 za mokra = 20 – 20° = 30 za sucha = 50 za mokra = 10 za sucha = 15 za sucha = 15 za sucha = 15 Pevnosť materiálu zvrškov v ďalšom trhaní (priemerná sila trhania, N)/EN 13571 Useň ≥ 80 ≥ 60 ≥ 60 ≥ 60 ≥ 60 ≥ 40 ≥ 30 ≥ 30 ≥ 30 Iné materiály ≥ 40 ≥ 40 ≥ 40 ≥ 40 ≥ 40 ≥ 40 ≥ 30 ≥ 30 ≥ 30 Odolnosť podošiev proti ohýbaniu: EN 17707 Zväčšenie rezu (mm) Nsc = bez prirodzených trhlín ≤ 4 Nsc ≤ 4 Nsc ≤ 4 Nsc ≤ 4 Nsc ≤ 4 Nsc pri – 10 °C ≤ 4 Nsc Odolnosť podošiev proti odieraniu/EN 12770 D ≥ 0,9 g/cm3 (mm3) ≤ 200 ≤ 200 ≤ 250 ≤ 350 ≤ 200 ≤ 400 ≤ 450 D < 0,9 g/cm3 (mg) ≤ 150 ≤ 150 ≤ 170 ≤ 200 ≤ 150 ≤ 250 ≤ 300 Pevnosť spoja medzi zvrškom a podošvou: (N/mm)/EN 17708 ≥ 4,0 ≥ 4,0 ≥ 3,0 ≥ 3,5 ≥ 3,5 ≥ 3,0 ≥ 2,5 ≥ 3,0 ≥ 2,5 Pevnosť podošiev v ďalšom trhaní (priemerná sila, N/mm)/EN 12771 D ≥ 0,9 g/cm3 8 8 8 6 8 6 5 6 5 D < 0,9 g/cm3 6 6 6 4 6 4 4 5 4 Stálofarebnosť vnútorných častí obuvi (podšívka alebo rub zvršku). Odtieň sivej v prípade plsti po 50 cykloch za mokra/EN ISO 17700 ≥ 2/3 ≥ 2/3 ≥ 2/3 ≥ 2/3 ≥ 2/3 ≥ 2/3 ≥ 2/3 ≥ 2/3 Počet cyklov oderu podšívok a stielok/EN 17704 > 25 600 za sucha > 12 800 za mokra > 25 600 za sucha > 12 800 za mokra > 25 600 za sucha > 12 800 za mokra > 25 600 za sucha > 6 400 za mokra > 25 600 za sucha > 12 800 za mokra > 25 600 za sucha > 6 400 za mokra > 25 600 za sucha > 3 200 za mokra > = 25 600 za sucha > = 12 800 za mokra > 8 400 za sucha > 1 600 za mokra

Posudzovanie a overovanie: Žiadateľ poskytne vyhlásenie o súlade podložené protokolmi o skúškach, ako sa uvádza v tabuľke 5.

V náležitých prípadoch sa musí poskytnúť kópia osvedčenia vydaného certifikačným orgánom povereným podľa smernice 89/686/EHS, v ktorom sa preukazuje, že výrobok je označený ako osobný ochranný prostriedok.

Kritérium 8 – Sociálna zodpovednosť podnikov so zreteľom na pracovné aspekty

Požiadavky tohto kritéria sa vzťahujú na miesto záverečných fáz zhotovenia obuvi.

So zreteľom na tripartitné vyhlásenie Medzinárodnej organizácie práce (MOP) o zásadách týkajúcich sa nadnárodných spoločností a sociálnej politiky, iniciatívu OSN týkajúcej sa globálneho paktu udržateľnosti Global Compact (2. pilier), hlavné zásady OSN v oblasti podnikania a ľudských práv a Smernice OECD pre nadnárodné spoločnosti žiadateľ musí získať overenie treťou stranou podložené auditom (auditmi) prevádzky, že v prípade výrobku boli v mieste záverečných fáz zhotovenia obuvi dodržané platné zásady uvedené v základných dohovoroch MOP a doplňujúce ustanovenia uvedené ďalej.

Základné dohovory MOP:

i) Detská práca: — Dohovor o minimálnom veku na prijatie do zamestnania, 1973 (č. 138), — Dohovor o zákaze a o okamžitých opatreniach na odstránenie najhorších foriem detskej práce, 1999 (č. 182).

ii) Nútená a povinná práca: — Dohovor o nútenej alebo povinnej práci, 1930 (č. 29), a protokol z roku 2014 k Dohovoru o nútenej alebo povinnej práci, — Dohovor o zrušení nútenej práce, 1957 (č. 105).

iii) Sloboda združovania a právo na kolektívne vyjednávanie: — Dohovor o slobode združovania a ochrane práva organizovať sa, 1948 (č. 87), — Dohovor o použití zásad práva organizovať sa a kolektívne vyjednávať, 1949 (č. 98).

iv) Diskriminácia: — Dohovor o rovnakom odmeňovaní mužov a žien za prácu rovnakej hodnoty, 1951 (č. 100), — Dohovor o diskriminácii, pokiaľ ide o zamestnanie a povolanie, 1958 (č. 111). Doplňujúce ustanovenia:

v) Pracovný čas: — Dohovor MOP o obmedzení pracovného času na osem hodín denne a štyridsaťosem hodín týždenne v priemyselných podnikoch, 1919 (č. 1).

vi) Odmeňovanie: — Dohovor MOP o určovaní minimálnej mzdy, 1970 (č. 131), — životné minimum: Žiadateľ zabezpečí, aby mzdy vyplatené za bežný pracovný týždeň vždy spĺňali aspoň minimálne právne alebo odvetvové normy, aby boli dostatočné na uspokojenie základných potrieb zamestnancov a zaručovali určitý voľne použiteľný príjem. Vykonávanie sa preverí s ohľadom na usmernenia normy SA8000 ( 14 ) týkajúce sa „Odmeňovania“.

vii) Bezpečnosť a ochrana zdravia: — Dohovor MOP o bezpečnosti v používaní chemikálií pri práci, 1981 (č. 170), — Dohovor MOP o bezpečnosti a zdraví pri práci a o pracovnom prostredí, 1990 (č. 155).

V miestach, kde je právo na slobodu združovania a kolektívne vyjednávanie zákonom obmedzené, spoločnosť uzná legitímne zamestnanecké združenia, s ktorými môže začať dialóg o otázkach na pracovisku.

Audit bude obsahovať konzultácie s externými zainteresovanými stranami v miestnych oblastiach v okolí prevádzok vrátane konzultácií s odborovými organizáciami, komunitnými organizáciami, mimovládnymi organizáciami a odborníkmi v oblasti práce. Žiadateľ uverejní súhrnné výsledky a hlavné zistenia auditu na internete, aby spotrebiteľom, ktorí prejavia záujem, poskytol dôkazy o správaní dodávateľa.

Posudzovanie a overovanie: Žiadateľ poskytne vyhlásenie o súlade spoločne s kópiami osvedčení a podporných audítorských správ za každý závod, v ktorom sa zostavuje konečný výrobok, pre model (modely), pre ktorý (ktoré) sa má udeliť environmentálna značka.

Audit prevádzky tretej strany vykonajú súkromní audítori kvalifikovaní na posudzovanie zhody dodávateľského reťazca obuvníckeho priemyslu so sociálnymi normami alebo kódexmi správania alebo v krajinách, ktoré ratifikovali Dohovor MOP o inšpekcii práce v priemysle a v obchode č. 81 z roku 1947 a v ktorých sa na základe dohľadu MOP ukazuje, že vnútroštátny systém inšpekcie práce je účinný ( 15 ), a kde sa rozsah systémov inšpekcie vzťahuje na uvedené oblasti, tento audit vykonajú pracovní inšpektori vymenovaní vnútroštátnym orgánom.

Akceptujú sa osvedčenia, ktoré nie sú staršie ako 12 mesiacov pred podaním žiadosti zo systémov alebo procesov, v rámci ktorých sa vykonal audit súladu platných zásad uvedených základných dohovorov MOP, ako aj doplňujúce ustanovenia týkajúce sa pracovného času, odmeňovania a bezpečnosti a ochrany zdravia pri práci.

Kritérium 9 – Balenie

Toto kritérium sa vzťahuje iba na primárny obal, ako sa vymedzuje v smernici Európskeho parlamentu a Rady 94/62/ES ( 16 ).

9.1. Lepenka a papier

Lepenka a papier používané na konečné balenie obuvi musia byť vyrobené zo 100 % recyklovaného materiálu.

9.2. Plasty

Plasty používané na konečné balenie obuvi musia byť vyrobené aspoň z 80 % recyklovaného materiálu.

Posudzovanie a overovanie: Podľa potreby buď žiadateľ, alebo prípadne dodávateľ obalu poskytne vyhlásenie o súlade, v ktorom bude uvedené zloženie materiálu obalu a podiel recyklovaného a primárneho materiálu.

Kritérium 10 – Informácie na obaloch

10.1. Návod na použitie

Tieto informácie sa musia poskytnúť s výrobkom:

— pokyny týkajúce sa čistenia a starostlivosti uvedené pre každý výrobok,

— „Obuv neodhadzujte, radšej si ju dajte opraviť. Je to menej škodlivé pre životné prostredie.“,

— „Na likvidáciu obuvi použite príslušné miestne zberné miesto.“.

Posudzovanie a overovanie: Žiadateľ poskytne vzorku obalu alebo navrhované výtvarné stvárnenie obalu, na ktorých bude uvedený návod na použitie, ktorý sa dodáva s výrobkom.

10.2. Informácie uvádzané na environmentálnej značke EÚ

V prípade použitia nepovinnej značky s textovým poľom sa podľa vhodnosti musia uviesť tri z týchto vyhlásení:

i) suroviny prírodného pôvodu obhospodarované udržateľným spôsobom (uplatňuje sa v prípade kritéria 1);

ii) zníženie znečistenia vo výrobných procesoch;

iii) minimálne použitie nebezpečných látok;

iv) overenie trvácnosti výrobku;

v) s použitím xx % ekologicky pestovanej bavlny [toto vyhlásenie možno uviesť len vtedy, ak v súlade s kritériom 1.2 a) je 95 % celkového obsahu bavlny ekologického pôvodu].

Usmernenia týkajúce sa použitia nepovinnej značky s textovým poľom sa nachádzajú v „Guidelines for use of the Ecolabel logo“ (Usmernenia k použitiu loga environmentálnej značky) na webovom sídle:

http://ec.europa.eu/environment/ecolabel/documents/logo_guidelines.pdf.

Posudzovanie a overovanie: Žiadateľ poskytne vyhlásenie o súlade spoločne so vzorom etikety výrobku alebo navrhovaným výtvarným stvárnením, ktoré ukazujú, kde bude umiestnená environmentálna značka EÚ.









DODATOK

ZOZNAM OBMEDZOVANÝCH LÁTOK

Tento zoznam sa vzťahuje na látky, ktoré sa môžu použiť vo výrobnom procese alebo sa môžu nachádzať v konečnom výrobku. V zozname obmedzovaných látok pre obuv s environmentálnou značkou EÚ sú zhrnuté látky alebo skupiny látok, ktorých prítomnosť v konečnom výrobku, v jeho materiáloch či výrobkoch alebo vo výrobných postupoch je výslovne obmedzená alebo sa má overovať. Obmedzenia platia pre:

— fázy výroby (napríklad farbenie),

— postupy používané v rámci fázy výroby obuvi (napríklad pomocné látky),

— homogénne materiály alebo výrobky (napríklad syntetický alebo prírodný kaučuk),

— konečné výrobky.

Pri každej požiadavke sa uvádza platnosť, materiál (materiály) a/alebo prípadne fáza (fázy) výroby, rozsah obmedzení a požiadavky na overovanie alebo testovanie.

Žiadateľ informuje o zozname obmedzovaných látok všetkých dodávateľov materiálov.

Textilné výrobky, ktorým bola udelená environmentálna značka EÚ na základe ekologických kritérií podľa rozhodnutia 2014/350/EÚ, sa považujú za výrobky, ktoré spĺňajú kritérium 6.







Tabuľka 1 Tieto obmedzenia sa vzťahujú na určité fázy výroby. Uplatnenie Rozsah obmedzenia Limitné hodnoty Overovanie a) Pomocné látky Akákoľvek zmes alebo prípravok, ktoré sa používajú vo fáze výroby usne a textílií a povrstvenej usne a textílií Tieto látky sa nesmú používať v žiadnych zmesiach ani prípravkoch používaných vo fázach výroby a vzťahujú sa na ne limitné hodnoty pre prítomnosť látok v konečnom výrobku: — nonylfenol, zmes izomérov, číslo CAS 25154-52-3, — 4-nonylfenol, číslo CAS 104-40-5, — 4-nonylfenol (nonyl rozvetvený) číslo CAS 84852-15-3, — oktylfenol, číslo CAS 27193-28-8, — 4-oktylfenol, číslo CAS 1806-26-4, — 4-terc-oktylfenol, číslo CAS 140-66-9. Tieto alkylfenoletoxyláty (APEO): — polyoxyetylénovaný oktylfenol, číslo CAS 9002-93-1, — polyoxyetylénovaný nonylfenol, číslo CAS 9016-45-9, — polyoxyetylénovaný 4-nonylfeno, číslo CAS l 26027-38-3. súhrnná limitná hodnota pre textílie 25 mg/kg súhrnná limitná hodnota pre usne 100 mg/kg Posudzovanie a overovanie: Žiadateľ alebo dodávateľ (dodávatelia) materiálu poskytnú buď vyhlásenie, že tieto látky neboli použité, podložené kartou bezpečnostných údajov, alebo výsledky skúšky konečného výrobku alebo usne, textílií, povrstvenej usne alebo textílií, ktoré tvoria konečný výrobok. Testovacia metóda: useň: EN ISO 18218-2 (nepriama metóda); textil a povrstvené textílie: EN ISO 18254 pre alkylfenoletoxyláty; v prípade alkylfenolov sa musí vykonať skúška konečného výrobku prostredníctvom extrakcie rozpúšťadlom, po ktorej nasleduje LC-MS alebo GC-MS Farbenie a povrchové úpravy usne, textílií a povrstvenej usne a textílií Tieto látky sa nesmú používať v žiadnych zmesiach ani prípravkoch určených na farbenie a povrchovú úpravu usne, povrstvenej usne a textílií: — bis(hydrogenovaný lojový alkyl) dimetylamóniumchlorid (DTDMAC), — dimetyl(dioktadecyl)amónium-chlorid (DSDMAC), — di(stužený loj) dimetylamóniumchlorid (DHTDMAC), — etyléndiamíntetraacetát (EDTA), — dietylén triamín pentaacetát (DTPA), — 4-(1,1,3,3-tetrametylbutyl)fenol, — kyselina nitrilotrioctová (NTA). neuvádza sa Posudzovanie a overovanie: Žiadateľ alebo dodávateľ (dodávatelia) materiálu poskytnú vyhlásenie o nepoužívaní. b) Kolofónia Tlačenie, lakovanie a lepenie Kolofónia sa nesmie použiť ako zložka v tlačiarenských farbách, lakoch alebo lepidlách. neuvádza sa Posudzovanie a overovanie: Žiadateľ alebo dodávateľ (dodávatelia) poskytnú vyhlásenie o nepoužívaní. c) Rozpúšťadlá Pomocné látky používané v zmesiach, prípravkoch a lepidlách na useň, textílie a povrstvenú useň, textílie, plasty a konečné výrobky Tieto látky sa nesmú používať v žiadnych zmesiach ani prípravkoch na spracovanie materiálov komponentov a v lepidlách používaných počas zhotovovania konečného výrobku: — 2-metoxyetanol, — N,N-dimetylformamid, — 1-metyl-2-pyrolidón, — bis(2-metoxyetyl)éter, — 4,4′-metyléndianilín, — 1,2,3-trichlórpropán, — 1,2-dichlóretán, — 2-etoxyetanol, — benzén-1,4-diamín, dihydrochlorid, — bis(2-metoxyetyl)éter, — formamid, — N-metyl-2-pyrolidón, — trichlóretén. neuvádza sa Posudzovanie a overovanie: Žiadateľ alebo dodávateľ (dodávatelia) materiálu poskytnú vyhlásenie o nepoužívaní. d) Chlórované parafíny Všetky fázy výroby usne, syntetického kaučuku, plastov, textílií a povrchových úprav Chlórované parafíny s krátkym reťazcom (SCCP), C10-C13, sa nesmú používať na výrobu a povrchovú úpravu kože, syntetického kaučuku, plastov, textílií alebo poťahovania. nezistiteľné Posudzovanie a overovanie: Žiadateľ alebo dodávateľ (dodávatelia) materiálu poskytnú vyhlásenie, že chlórované parafíny s krátkym reťazcom C10-C13 neboli použité, a podložia ho kartou bezpečnostných údajov. V opačnom prípade žiadateľ a/alebo dodávateľ (dodávatelia) materiálu poskytnú vyhlásenie o súlade podložené výsledkami protokolu o skúške v súlade s normou EN ISO 18219. Spracovanie materiálov pre usne, syntetický kaučuk, plasty, textílie a povrchové úpravy Použitie chlórovaných parafínov so stredne dlhým reťazcom (MCCP), C14-C17, sa obmedzuje v rámci výroby a povrchovej úpravy usne, syntetického kaučuku, plastov, textílií alebo poťahovania. 1 000 mg/kg Posudzovanie a overovanie: Žiadateľ alebo dodávateľ (dodávatelia) materiálu poskytnú vyhlásenie, že chlórované parafíny so stredne dlhým reťazcom C14-C17 neboli použité, a podložia ho kartou bezpečnostných údajov. V opačnom prípade žiadateľ a/alebo dodávateľ (dodávatelia) materiálu poskytnú vyhlásenie o súlade podložené výsledkami protokolu o skúške v súlade s normou EN ISO 18219. e) Biocídne výrobky (v zmysle článku 3 ods. 1 písm. a) nariadenia Európskeho parlamentu a Rady (EÚ) č. 528/2012 (1) Používané počas prepravy alebo skladovania surovín a polotovarov, konečných výrobkov alebo balenia finálneho výrobku i) Povoľujú sa len tieto účinné látky (v zmysle článku 3 ods. 1 písm. c) nariadenia (EÚ) č. 528/2012: — účinné látky zahrnuté do zoznamu zostaveného v súlade s článkom 9 ods. 2 nariadenia (EÚ) č 528/2012 pre príslušný druh výrobku (t. j. vlákna, kožu, gumu a polymérne materiály), a to za predpokladu splnenia v ňom stanovených podmienok alebo obmedzení; — účinné látky uvedené v prílohe I uvedeného nariadenia za predpokladu splnenia v ňom stanovených podmienok alebo obmedzení; — účinné látky skúmané v súvislosti s príslušným druhom výrobku v pracovnom programe uvedenom v článku 89 ods. 1 nariadenia EÚ č. 528/2012. neuvádza sa Posudzovanie a overovanie: Žiadateľ a dodávateľ materiálu poskytnú buď vyhlásenie o nepoužívaní, a to ešte pred prepravou alebo uskladnením, alebo dôkaz, že použitie účinnej biocídnej látky je povolené podľa smernice 98/9/ES alebo podľa nariadenia (EÚ) č. 528/2012. Ak sa predmetná látka použila, predloží sa zoznam účinných biocídnych látok pridaných počas prepravy alebo skladovania surovín, polotovarov alebo pridaných do balenia konečných výrobkov, ako aj príslušné výstražné upozornenia. ii) Biocídne výrobky nesmú byť zapracované do konečných výrobkov alebo ich častí počas zhotovovania obuvi, aby sa biocídne vlastnosti nepreniesli na konečný výrobok. neuvádza sa Posudzovanie a overovanie: Žiadateľ ao dodávateľ materiálu poskytnú vyhlásenie o nepoužívaní biocídov v konečnom výrobku ani v žiadnej jeho časti. iii) Počas prepravy alebo skladovania výrobku, akejkoľvek jeho položky a homogénnej časti sa nesmú používať chlórfenoly (ich soli a estery), organocínové zlúčeniny (vrátane tributylcínu, trifenylcínu, dibutylcínu a dioktylcínu), dimetyl-fumarát (DMFu), triklozán a nanostriebro, ani sa nesmú zapracovať do konečného výrobku alebo balenia výrobku. nezistiteľné Posudzovanie a overovanie: Žiadateľ alebo dodávateľ (dodávatelia) materiálu poskytnú vyhlásenie o nepoužívaní. Vyhlásenie sa podloží výsledkami skúšok konečného výrobku týkajúcich sa prítomnosti týchto látok: chlórfenoly: useň, EN ISO 17070; textílie, XP G 08-015 (detekčné limity: useň: 0,1 ppm; textílie: 0,05 ppm), dimetyl-fumarát: ISO/TS 16186. f) Ostatné špecifické látky Výrobné postupy a lepidlá používané pri konečnom výrobku alebo ktorejkoľvek jeho časti Tieto látky sa nesmú zámerne pridávať do žiadnej zmesi ani prípravku ani do lepidiel používaných pri zhotovovaní obuvi: — chlórované alebo brómované dioxíny a furány, — chlórované uhľovodíky (1,1,2,2-tetrachlóretán, pentachlóretán, 1,1,2-trichlóretán, 1,1-dichlóretén), — hexachlórcyklohexán, — monometyldibrómdifenylmetán, — monometyldichlórdifenylmetán, — dusitany, — polybrómované bifenyly (PBB), — pentabrómdifenyléter (PeBDE), — oktabrómdifenyléter (OBDE), — polychlórované bifenyly (PCB), — polychlórované terfenyly (PCT), — tris(2,3-dibrómpropyl)-fosfát (TRIS), — trimetyl-fosfát, — tri(aziridín-1-yl)fosfánoxid (TEPA), — tris(2-chlóretyl)-fosfát (TCEP), — dimetyl-metylfosfonát (DMMP). neuvádza sa Posudzovanie a overovanie: Žiadateľ alebo dodávateľ (dodávatelia) materiálu poskytnú vyhlásenie o nepoužívaní. ( 1 ) Nariadenie Európskeho parlamentu a Rady (EÚ) č. 528/2012 z 22. mája 2012 o sprístupňovaní biocídnych výrobkov na trhu a ich používaní (Ú v. EÚ L 167, 27.6.2012, s. 1).







Tabuľka 2 Tieto obmedzenia sa vzťahujú na procesy, ktoré sa uskutočňujú vo farbiarni. Uplatnenie Rozsah obmedzenia Limitné hodnoty Overovanie a) Nosiče Nosiče používané pri farbení, kde sa používajú disperzné farbivá Halogenované urýchľovače farbenia (nosiče) sa nesmú používať (príklady nosičov zahŕňajú: 1,2-dichlórbenzén, 1,2,4-trichlórbenzén, chlórfenoxyetanol). neuvádza sa Posudzovanie a overovanie: Žiadateľ alebo dodávateľ (dodávatelia) materiálu poskytnú vyhlásenie o súlade podložené kartou bezpečnostných údajov. Nosiče používané ako hnacie plyny pre plasty a peny Halogenované organické zlúčeniny sa nesmú používať ako hnacie plyny ani ako pomocné hnacie plyny. neuvádza sa Posudzovanie a overovanie: Žiadateľ alebo dodávateľ (dodávatelia) materiálu poskytnú vyhlásenie o súlade podložené kartou bezpečnostných údajov. b) Obmedzené farbivá Azofarbivá Použitie pri farbení Tieto karcinogénne aromatické amíny sa nesmú nachádzať v konečnom výrobku.



Arylamín Číslo CAS bifenyl-4-ylamín 92-67-1 benzidín 92-87-5 4-chlór-2-metylanilín 95-69-2 2-naftylamín 91-59-8 2-metyl-4-(2-tolyldiazenyl)anilín 97-56-3 2-metyl-5-nitroanilín 99-55-8 4-chlóranilín 106-47-8 4-metoxy-1,3-fenyléndiamín 615-05-4 4,4′-metyléndianilín 101-77-9 3,3′-dichlórbenzidín 91-94-1 3,3′-dimetoxybenzidín 119-90-4 3,3′-dimetylbenzidín 119-93-7 2,2′-dimetyl-4,4′-metyléndianilín 838-88-0 2-metoxy-5-metylanilín 120-71-8 4,4′-metylénbis(2-chlóranilín) 101-14-4 4,4′-oxydianilín 101-80-4 4,4′-sulfándiylbisanilín 139-65-1 1,2-toluidín 95-53-4 4-metylbenzén-1,3-diamín 95-80-7 2,4,5-trimetylanilín 137-17-7 o-anizidín (2-metoxyanilín) 90-04-0 2,4-dimetylanilín 95-68-1 2,6-dimetylanilín 87-62-7 4-aminofenyl(fenyl)diazén 60-09-3 30 mg/kg na každý arylamín v konečnom výrobku Posudzovanie a overovanie: Žiadateľ alebo dodávateľ (dodávatelia) materiálu poskytnú vyhlásenie o súlade podložené výsledkami špecifických skúšaní podľa normy EN 14362-1:2012 a 14362-3:2012 pre textílie a CEN ISO/TS 17234-1 a 17234-2 pre useň. (Poznámka: Vzhľadom na prítomnosť 4-aminofenyl(fenyl)diazénu existuje možnosť nesprávneho pozitívneho nálezu, preto sa musí oznamovať.) Farbivá CMR Tieto farbivá, ktoré sú karcinogénne, mutagénne alebo poškodzujúce reprodukciu, sa nesmú používať.



Farbivá, ktoré sú karcinogénne, mutagénne alebo poškodzujúce reprodukciu Číslo CAS C.I. kyslá červená 26 3761-53-3 C.I. základná červená 9 569-61-9 C.I. základná fialová 14 632-99-5 C.I. priama čierna 38 1937-37-7 C.I. priama modrá 6 2602-46-2 C.I. priama červená 28 573-58-0 C.I. disperzná modrá 1 2475-45-8 C.I. disperzná oranžová 11 82-28-0 C.I. disperzná žltá 3 2832-40-8 neuvádza sa Posudzovanie a overovanie: Žiadateľ alebo dodávateľ (dodávatelia) materiálu poskytnú vyhlásenie o súlade podložené kartou bezpečnostných údajov. Potenciálne senzibilizujúce farbivá Tieto farbivá, ktoré sú potenciálne senzibilizujúce, sa nesmú používať.



Disperzné farbivá, ktoré sú potenciálne senzibilizujúce Číslo CAS C.I. disperzná modrá 1 2475-45-8 C.I. disperzná modrá 3 2475-46-9 C.I. disperzná modrá 7 3179-90-6 C.I. disperzná modrá 26 3860-63-7 C.I. disperzná modrá 35 12222-75-2 C.I. disperzná modrá 102 12222-97-8 C.I. disperzná modrá 106 12223-01-7 C.I. disperzná modrá 124 61951-51-7 C.I. disperzná hnedá 1 23355-64-8 C.I. disperzná oranžová 1 2581-69-3 C.I. disperzná oranžová 3 730-40-5 C.I. disperzná oranžová 37 12223-33-5 C.I. disperzná oranžová 76 13301-61-6 C.I. disperzná červená 1 2872-52-8 C.I. disperzná červená 11 2872-48-2 C.I. disperzná červená 17 3179-89-3 C.I. disperzná žltá 1 119-15-3 C.I. disperzná žltá 3 2832-40-8 C.I. disperzná žltá 9 6373-73-5 C.I. disperzná žltá 39 12236-29-2 C.I. disperzná žltá 49 54824-37-2 neuvádza sa Posudzovanie a overovanie: Žiadateľ alebo dodávateľ (dodávatelia) materiálu poskytnú vyhlásenie o súlade podložené kartou bezpečnostných údajov. Farbivá na báze chrómových moridiel Farbivá na báze chrómových moridiel sa nesmú používať. neuvádza sa Posudzovanie a overovanie: Žiadateľ alebo dodávateľ (dodávatelia) materiálu poskytnú vyhlásenie o súlade podložené kartou bezpečnostných údajov. Komplexné kovové farbivá Komplexné kovové farbivá na báze medi, chrómu a niklu sa povoľujú len na usne, farbenie vlny, polyamidu alebo zmesí týchto vláken s vláknami z umelej celulózy (napr. s viskózou). neuvádza sa Posudzovanie a overovanie: Žiadateľ alebo dodávateľ (dodávatelia) materiálu poskytnú vyhlásenie o súlade podložené kartou bezpečnostných údajov. Pigmenty Pigmenty na báze kadmia, olova, šesťmocného chrómu (Cr VI), ortuti a/alebo antimónu sa nesmú používať. neuvádza sa Posudzovanie a overovanie: Žiadateľ alebo dodávateľ (dodávatelia) materiálu poskytnú vyhlásenie o súlade podložené kartou bezpečnostných údajov.







Tabuľka 3 Tieto obmedzenia sa vzťahujú na proces povrchovej úpravy konečného výrobku. Uplatnenie Rozsah obmedzenia Limitné hodnoty Overovanie a) Perfluórované a polyfluoróvané zlúčeniny Konečný výrobok i) Fluórované odpudzovače vody, škvŕn a oleja sa nesmú používať na impregnáciu obuvi. Do tejto skupiny patria perfluórované a polyfluórované prípravky. Nefluórované prípravky musia obsahovať látky, ktoré sú ľahko biologicky rozložiteľné a ktoré nie sú bioakumulatívne vo vodnom prostredí vrátane vodného sedimentu. neuvádza sa Posudzovanie a overovanie: Žiadateľ alebo dodávateľ materiálu poskytne vyhlásenie o súlade podložené kartou bezpečnostných údajov. Obuv s deklarovanou integrovanou funkciou odpudzovania tekutín ii) Fluórpolymérové membrány a lamináty sa môžu používať v obuvi len vtedy, ak je požadovaný prienik vody do materiálu nižší ako 0,2 g a absorpcia vody je nižšia než 30 % podľa normy ISO 20347. Fluórpolymérové membrány sa nesmú vyrábať s použitím kyseliny PFOA (kyselina pentadekafluóroktánová) ani žiadnych jej vyšších homológov, ako ich vymedzuje OECD. neuvádza sa Posudzovanie a overovanie: Žiadateľ poskytne vyhlásenie o súlade od výrobcu membrány alebo laminátu týkajúce sa výroby polyméru. Vyhlásenie sa podloží výsledkami technických skúšok týkajúcich sa prenikania vody do materiálu podľa normy ISO 20347. b) Spomaľovače horenia Obuv so zabudovanou funkciou zníženia horľavosti Používanie látok spomaľujúcich horenie je prípustné iba v prípade obuvi s označením CE a klasifikovanej ako kategória III osobných ochranných prostriedkov so začlenenou funkciou zníženia horľavosti na zabezpečenie bezpečnosti pri práci v súlade so špecifikáciami ustanovenými v smernici 89/686/EHS. Látka (látky) používané na dosiahnutie zníženia horľavosti musia spĺňať kritérium 5. neuvádza sa Posudzovanie a overovanie: Žiadateľ poskytne buď vyhlásenie o nepoužívaní spomaľovačov horenia, alebo vyhlásenie o súlade s kritériom 5. V obidvoch prípadoch musí byť dané vyhlásenie podložené kartou bezpečnostných údajov. V príslušných prípadoch žiadateľ poskytne zoznam spomaľovačov horenia použitých vo výrobku spoločne s príslušnými výstražnými upozorneniami/rizikovými vetami. V náležitých prípadoch sa musí poskytnúť kópia osvedčenia vydaného certifikačným orgánom povereným podľa smernice 89/686/EHS, v ktorom sa preukazuje, že výrobok sa uvádza na trh ako ohňovzdorný osobný ochranný prostriedok kategórie III.







Tabuľka 4 Tieto obmedzenia sa vzťahujú na konečný výrobok alebo určené časti výrobku. Uplatnenie Rozsah obmedzenia Limitné hodnoty Overovanie a) Polycyklické aromatické uhľovodíky Plasty a syntetický kaučuk, povrchová úprava textílií alebo usní Polycyklické aromatické uhľovodíky (PAH) uvedené ďalej sa nesmú nachádzať v plastoch, syntetickom kaučuku, povrchových úpravách textílií alebo usní v koncentráciách nad vymedzené limity. Polycyklické aromatické uhľovodíky zaradené do skupín nebezpečnosti 1 a 2 sa nesmú nachádzať v plastoch, syntetickom kaučuku, textíliách alebo prípravkoch na povrchovú úpravu usní v koncentráciách vyšších ako jednotlivé a súhrnné koncentračné limity alebo v koncentráciách rovnajúcich sa týmto limitom: Prítomnosť a koncentrácie týchto polycyklických aromatických uhľovodíkov sa musí overiť. Na polycyklické aromatické uhľovodíky sa vzťahujú obmedzenia podľa nariadenia (ES) č. 1907/2006:



Názov CAS chryzén 218-01-9 benzo[a]antracén 56-55-3 benzo[k]fluorantén 207-08-9 benzo[a]pyrén 50-32-8 dibenz[a,h]antracén 53-70-3 benzo[j]fluorantén 205-82-3 benzo[b]fluorantén 205-99-2 benzo[e]pyrén 192-97-2 Ďalšie polycyklické aromatické uhľovodíky, ktoré podliehajú obmedzeniu:



Názov CAS naftalén 91-20-3 acenaftylén 208-96-8 acenaftén 83-32-9 fluorén 86-73-7 fenantrén 85-01-8 antracén 120-12-7 fluorantén 206-44-0 pyrén 129-00-0 indeno[1,2,3-cd]pyrén 193-39-5 benzo[ghi]perylén 191-24-2 Pre všetku obuv: 1. Individuálne koncentračné limity obsahu polycyklických aromatických uhľovodíkov, na ktoré sa vzťahujú obmedzenia podľa nariadenia (ES) č. 1907/2006, musia byť nižšie ako 1 mg/kg. 2. Súhrnný koncentračný limit pre uvedených 18 polycyklických aromatických uhľovodíkov musí byť nižší ako 10 mg/kg. Pre obuv určenú pre deti mladšie ako tri roky: 1. Individuálne koncentračné limity obsahu polycyklických aromatických uhľovodíkov, na ktoré sa vzťahujú obmedzenia podľa nariadenia (ES) č. 1907/2006, musia byť nižšie ako 0,5 mg/kg. 2. Súhrnný koncentračný limit pre uvedených 18 polycyklických aromatických uhľovodíkov musí byť nižší ako 1 mg/kg. Posudzovanie a overovanie: Žiadateľ alebo dodávateľ (dodávatelia) materiálu poskytnú vyhlásenie o súlade podložené protokolom o skúške vykonanej testovacou metódou podľa AfPS GS 2014:01PAK. b) N-nitrozamíny Prírodný a syntetický kaučuk Tieto n-nitrozamíny nesmú byť detegované v syntetickom ani prírodnom kaučuku.



N-nitrozamín CAS 2,2′-(nitrózoimino)dietanol (NDELA) 1116-54-7 dimetylnitrózoamín (NDMA) 62-75-9 N-nitrózodipropylamín (NDPA) 621-64-7 dietylnitrózoamín (NDEA) 55-18-5 N-nitrózodiizopropylamín (NDIPA) 601-77-4 N-nitrózodibutylamín (NDBA) 924-16-3 1-nitrózopiperidín (NPIP) 100-75-4 diizobutylnitrózoamín (NdiBA) 997-95-5 N-nitrózodiizononylamín (NdiNA) 1207995-62-7 N-nitrózomorfolín (NMOR) 59-89-2 N-metyl-N-nitrózoanilín (NMPhA) 614-00-6 N-nitrózo N-etyl N-fenylamín (NEPhA) 612-64-6 1-nitrózopyrolidín 930-55-2 nezistiteľné Posudzovanie a overovanie: Žiadateľ alebo dodávateľ kaučuku poskytne vyhlásenie o súlade podložené protokolom o skúške vykonanej testovacou metódou podľa EN 12868 alebo EN 14602. c) Organocínové látky Konečný výrobok Organocínové zlúčeniny uvedené ďalej sa nesmú v konečnom výrobku nachádzať v koncentráciách prevyšujúcich stanovené koncentračné limity.



Zlúčeniny tributylcínu (TBT) 0,025 mg/kg Zlúčeniny dibutylcínu (DBT) 1 mg/kg Zlúčeniny monobutylcínu (MBT) 1 mg/kg Zlúčeniny dioktylcínu (DOT) 1 mg/kg Trifenylcín (TPT) 1 mg/kg Limitné hodnoty stanovené pre každú organocínovú zlúčeninu Posudzovanie a overovanie: Žiadateľ poskytne vyhlásenie o súlade podložené výsledkami skúšok v súlade s testovacou metódou ISO/TS 16179. d) Ftaláty Plasty, kaučuk, syntetické materiály, povrchová úprava a potlač materiálov i) Vo výrobku sa môžu použiť iba ftaláty, ktoré boli v čase podania žiadosti posúdené z hľadiska rizika a ktoré spĺňajú požiadavky kritéria 5. neuvádza sa Posudzovanie a overovanie: Žiadateľ poskytne vyhlásenie o súlade podložené kartou bezpečnostných údajov. ii) Vo výrobku, akejkoľvek jeho položke alebo homogénnej časti sa nesmú použiť tieto zmäkčovadlá: — kyselina ftalová, rozvetvené di-C6-8-alkylestery, C7-obohatené (DIHP) CAS: 71888-89-6, — kyselina ftalová, di-C7-11-rozvetvené a lineárne alkylestery (DHNUP) CAS: 68515-42-4, — bis(2-metoxyetyl)-ftalát (DMEP) CAS: 117-82-8, — diizobutyl-ftalát (DIPB) CAS: 84-69-5, — bis(2-etylhexyl)-ftalát (DEHP) CAS: 117-81-7, — dibutyl-ftalát (DBP) CAS: 84-74-2, — benzyl-butyl-ftalát (BBP) CAS: 85-68-7, — dipentyl-ftalát (DPP) CAS: 131-18-0, — dipentyl-ftalát (pentyl rozvetvený a lineárny) CAS: 84777-06-0, — diizopentyl-ftalát (DIPP) CAS: 605-50-5, — dihexyl-ftalát (DnHP) CAS: 84-75-3, — N-pentyl-izopentylftalát CAS: 607-426-00-1. iii) V obuvi pre deti mladšie ako tri roky sa nesmú používať tieto ftaláty: — di-izononyl-ftalát (DINP)* CAS: 28553-12-0; 68515-48-0, — dioktyl-ftalát (DNOP)* CAS: 117-84-0, — di-C10-alkyl-ftalát (DIDP)* CAS: 26761-40-0; 68515-49-1. Súčet obmedzovaných zmäkčovadiel musí byť nižší ako 0,10 % hmotnostného podielu. Súčet obmedzovaných zmäkčovadiel pre obuv určenú pre deti mladšie ako tri roky musí byť nižší ako: 0,05 % hmotnostného podielu. Posudzovanie a overovanie: Žiadateľ poskytne buď vyhlásenie od výrobcu o nepoužívaní predmetného materiálu podložené kartou bezpečnostných údajov pre zmäkčovadlá používané v preparáte alebo výsledky skúšky podľa normy ISO/TS 16181. e) Extrahovateľné kovy Konečný výrobok V prípade obuvi určenej pre deti mladšie ako tri roky sa tieto látky nesmú nachádzať v konečnom výrobku v koncentráciách prevyšujúcich stanovené koncentračné limity.



antimón (Sb) 30,0 mg/kg arzén (As) 0,2 mg/kg kadmium (Cd) 0,1 mg/kg chróm (Cr) 1,0 mg/kg (v textíliách) kobalt (Co) 1,0 mg/kg meď (Cu) 25,0 mg/kg olovo (Pb) 0,2 mg/kg nikel (Ni) 1,0 mg/kg ortuť (Hg) 0,02 mg/kg Tieto limitné hodnoty sa vzťahujú na inú obuv, než je obuv určená pre deti mladšie ako tri roky.



antimón (Sb) 30,0 mg/kg arzén (As) 1,0 mg/kg kadmium (Cd) 0,1 mg/kg chróm (Cr) 2,0 mg/kg (v textíliách) kobalt (Co) 4,0 mg/kg meď (Cu) 50,0 mg/kg olovo (Pb) 1,0 mg/kg nikel (Ni) 1,0 mg/kg ortuť (Hg) 0,02 mg/kg Limitné hodnoty uvedené pre každú látku Posudzovanie a overovanie: Žiadateľ alebo dodávateľ (dodávatelia) materiálu poskytnú vyhlásenie o súlade podložené výsledkami skúšok v súlade s týmito testovacími metódami: extrakcia – EN ISO 105-E 04-2013 (roztok kyslého potu);detekcia: EN ISO 17072-1 pre usne, ICP-MS, ICP-OES (pre textílie a plasty). Skúšky sa vykonávajú raz ročne počas platnosti povolenia s cieľom preukázať pretrvávajúci súlad s týmto kritériom. Kovové súčiastky Migrácia niklu z kovových zliatin s obsahom niklu, ktoré sú v priamom a dlhotrvajúcom kontakte s pokožkou, musí byť nižšia ako 0,5 μg/cm2/týždeň. 0,5 μg/cm2/týždeň Posudzovanie a overovanie: Žiadateľ alebo dodávateľ (dodávatelia) materiálu poskytnú vyhlásenie o neprítomnosti niklu v komponentoch obuvi podložené osvedčením od výrobcu kovových častí alebo vyhlásenie o súlade podložené výsledkami testovacej metódy EN 1811. Useň vyčinená pomocou chrómových činidiel V prípade topánok obsahujúcich usne vyčinené pomocou chrómových činidiel platí, že sa v konečnom výrobku nesmie nachádzať žiaden chróm (VI). nezistiteľné Posudzovanie a overovanie: Žiadateľ alebo dodávateľ (dodávatelia) materiálu poskytnú vyhlásenie o súlade podložené výsledkami protokolu o skúške vykonanej testovacou metódou podľa EN ISO 17075 (detekčný limit: 3 ppm). Pri príprave vzoriek sa musia dodržať ustanovenia normy EN ISO 4044. Skúšky sa vykonávajú raz ročne počas platnosti povolenia s cieľom preukázať pretrvávajúci súlad s týmto kritériom. Na usne vyčinené pomocou činidiel neobsahujúcich chróm sa táto požiadavka nevzťahuje. V prípade topánok obsahujúcich usne vyčinené pomocou chrómových činidiel platí, že obsah extrahovateľného chrómu v konečnom výrobku je nižší ako 200 mg/kg. 200 mg/kg Posudzovanie a overovanie: Žiadateľ alebo dodávateľ (dodávatelia) materiálu poskytnú vyhlásenie o súlade podložené výsledkami protokolu o skúške vykonanej testovacou metódou EN ISO 17072-1. Skúšky sa vykonávajú raz ročne počas platnosti povolenia s cieľom preukázať pretrvávajúci súlad s týmto kritériom. Na usne vyčinené pomocou činidiel neobsahujúcich chróm sa táto požiadavka nevzťahuje. f) TDA a MDA PU 4-metylbenzén-1,3-diamín (2,4-TDA, 95-80-7) 4,4′-metyléndianilín (4,4′-MDA, 101-77-9) Každá látka menej ako 5 mg/kg Posudzovanie a overovanie: Žiadateľ poskytne vyhlásenie o súlade podložené výsledkami podľa tohto postupu: extrakcia pomocou 1 % vodného roztoku kyseliny octovej. Vzorka musí byť zložená zo šiestich čiastkových vzoriek, ktoré sa odoberú pod povrchom každej vzorky (maximálne 2 cm pod povrchom). Z rovnakej vzorky peny sa musia vykonať štyri opakované extrakcie a pri každej extrakcii sa musí zachovať pomer hmotnosti vzorky k jej objemu 1: 5. Extrakty sa musia zmiešať, doplniť do známeho objemu, prefiltrovať a analyzovať pomocou vysokoúčinnej kvapalinovej chromatografie HPLC-UV alebo HPLC-MS. Ak sa vykonáva HPLC-UV a objaví sa podozrenie na interferenciu, musí sa vykonať nová analýza pomocou vysokoúčinnej kvapalinovej chromatografie a hmotnostnej spektrometrie HPLC-MS. g) Formaldehyd Konečný výrobok/useň, textília Množstvo voľného a hydrolyzovaného formaldehydu komponentov obuvi nesmie prevýšiť tieto limity: — textílie: < 20 mg/kg, — useň: < 20 mg/kg (detská obuv); 75 mg/kg (podšívky a stielky); 100 mg/kg v prípade iných častí výrobku. Stanovené limitné hodnoty Posudzovanie a overovanie: Žiadateľ alebo dodávateľ (dodávatelia) materiálu poskytnú vyhlásenie o súlade podložené výsledkami protokolu o skúške vykonanej týmito testovacími metódami: textílie: EN ISO 14184-1; useň: EN ISO 17226-1. h) Antimón Surové polyesterové vlákna Úroveň antimónu v surových polyesterových vláknach nesmie byť vyššia ako 260 ppm. 260 mg/kg Posudzovanie a overovanie: Žiadateľ alebo výrobca vláken poskytne buď vyhlásenie o nepoužívaní počas výrobného procesu, alebo vyhlásenie o súlade podložené protokolom o skúške vykonanej pomocou týchto testovacích metód: priame stanovenie atómovou absorpčnou spektrometriou alebo hmotnostnou spektrometriou s indukčne viazanou plazmou (ICP). Skúška sa vykoná na zloženej vzorke surových vláken pred akýmkoľvek spracovaním za mokra.